open-index/open-wikipedia-markdown huggingface dataset:
P. D. James

**Phyllis Dorothy James, Baronesa James de Holland Park**, nada en Oxford o 3 de agosto de 1920 e finada ibídem o 27 de novembro de 2014, foi unha escritora inglesa coñecida como **P. D. James**. Acadou a fama coa serie de novelas protagonizadas polo policía e poeta Adam Dalgliesh.

## Obra 
### Novelas 
**Misterios de Adam Dalgliesh**
# *Cover Her Face* (1962)
# *A Mind to Murder* (1963)
# *Unnatural Causes* (1967)
# *Shroud for a Nightingale* (1971)
# *The Black Tower* (1975)
# *Death of an Expert Witness* (1977)
# *A Taste for Death* (1986)
# *Devices and Desires* (1989)
# *Original Sin* (1994)
# *A Certain Justice* (1997)
# *Death in Holy Orders* (2001)
# *The Murder Room* (2003)
# *The Lighthouse* (2005)
# *The Private Patient* (2008)

**Misterios de Cordelia Gray**
* *An Unsuitable Job for a Woman* (1972)
* *The Skull Beneath the Skin* (1982)

**Novelas miscelánea**
* *Innocent Blood* (1980)
* *The Children of Men* (1992)
* *Death Comes to Pemberley* (2011)

**Omnibus editions**
* *Crime Times Three* (1979): *Three Complete Novels* (1988), *Cover Her Face*, *A Mind to Murder* e *Shroud for a Nightingale*
* *Murder in Triplicate* (1980): *In Murderous Company* (1988), *Unnatural Causes*, *An Unsuitable Job for a Woman* e *The Black Tower*
* *Trilogy of Death* (1984): *Innocent Blood*, *An Unsuitable Job for a Woman* e *The Skull Beneath the Skin*
* *A Dalgliesh Trilogy* (1989): *Shroud for a Nightingale*, *The Black Tower* e *Death of an Expert Witness*
* *A Second Dalgliesh Trilogy* (1993): *A Mind to Murder*, *A Taste for Death* e *Devices and Desires*
* *An Adam Dalgliesh Omnibus* (2008): *A Taste for Death*, *Devices and Desires* e *Original Sin*

### Non ficción 
* *The Maul and the Pear Tree: The Ratcliffe Highway Murders, 1811* (1971), con Thomas A. Critchley
* *Time to Be in Earnest: A Fragment of Autobiography* Faber & Faber, Londres, 1999 ISBN 0-571-20396-5
* *Talking About Detective Fiction* (2009)

## Notas
Infertilidade

A **infertilidade** é a incapacidade dunha persoa, animal ou planta de reproducirse por medios naturais. Nos seres humanos, a infertilidade pode describir a unha muller que non é quen de concibir ou que non é quen de levar o embarazo a bo termo. Existen varias causas biolóxicas, algunhas das cales poden ser solucionadas con intervención médica. Os índices de infertilidade incrementaron nun 4% dende a década de 1980, principalmente relacionados con problemas de fecundidade polo incremento da idade. Arredor do 40% dos problemas de infertilidade están causados polo home, outro 40% pola muller, e o 20% son o resultado de complicacións en ámbolos dous.

## Notas 
## Véxase tamén 
### Bibliografía 
*
*Anjani Chandra et al. (2013). *Infertility and Impaired Fecundity in the United States, 1982-2010: Data from the National Survey of Family Growth.* Hyattsville, Md.: U.S. Department of Health and Human Services, Centers for Disease Control and Prevention, National Center for Health Statistics.
*
Década de 1980

A **década de 1980** foi o período de tempo que transcorreu de 1 de xaneiro de 1980 ata 31 de decembro de 1989.

No mundo, foi unha época en que se atoparon grandes mudanzas en varios aspectos do cotián, na saúde, nas ciencias e na economía. No escenario económico, ocorreu unha exuberancia significativa, decorrente da circulación de riquezas ocorrida coa migración dalgunhas industrias para pequenos países asiáticos.
Refuxiado

[miniatura|250px|Refuxiados abandonando a vila de Kibati durante a [batalla de Goma, na República Democrática do Congo.]]
Un **refuxiado** é unha persoa que se atopa fóra do seu país por ter sufrido ou estar ameazado de persecución por mor da súa etnia, relixión, nacionalidade ou opinión política. Tamén se consideran refuxiados aquelas persoas que abandonan os seus lugares de residencia para fuxir da guerra. Tamén son chamados "**demandantes de asilo**" ata que son recoñecidos polo estado ó que solicitan axuda.

No 2013, Afganistán era a maior fonte de refuxiados do mundo, unha posición que mantivo durante 32 anos, sendo un de cada catro refuxiados do mundo de orixe afgá. O 95% dos refuxiados afgáns viven en Paquistán e Irán. O país de asilo con máis refuxiados no 2014 era Siria, con 2,47 millóns de persoas. Paquistán era o segundo, con 1,6 millóns.

O 20 de xuño celébrase o Día Mundial dos Refuxiados.

## Notas 
## Véxase tamén 
### Outros artigos 
* Intercambio de poboacións entre Grecia e Turquía

### Bibliografía 
* Alexander Betts *Protection by Persuasion: International Cooperation in the Refugee Regime*, Ithaca: Cornell University Press, 2009
* Guy S. Goodwin-Gill and Jane McAdam *The refugee in international law*, Oxford: Oxford University Press, 2007
* Matthew J. Gibney, "The Ethics and Politics of Asylum: Liberal Democracy and the Response to Refugees," Cambridge University Press 2004
* Alexander Betts *Forced Migration and Global Politics*, Londres: Wiley-Blackwell, 2009
* James Milner *The Politics of Asylum in Africa*, Londres: Palgrave MacMillan, 2009
* James C. Hathaway *The rights of refugees under international law*, Cambridge: Cambridge University Press, 2005

### Ligazóns externas 
*Número de refuxiados por país
Nina Badrić

**Nina Badrić**, nada en Zagreb o 4 de xullo de 1972, é unha cantante pop croata. Representou o seu país no Festival de Eurovisión 2012 coa canción "Nebo".

## Discografía 
**Godine nestvarne* (1995)
**Personality* (1997)
**Unique* (1999)
**Nina* (2000)
**Ljubav* (2003)
**07* (2007)
**NeBo* (2011)

## Véxase tamén 
### Ligazóns externas 
*Páxina de Nina Badrić
Jan Tobiasz Augustynowicz

**Jan Tobiasz Augustynowicz** (en , *"Yan Tobiiash Avhustynovych"*), nado o 24 de novembro de 1664 en Lviv e finado o 22 de decembro de 1751 na mesma cidade, foi un eclesiástico católico armenio, arcebispo de Lviv entre 1715 e 1751.

## Traxectoria 
Estudou no colexio dos teatinos de Lviv, e en 1689 foi ordenado sacerdote da arquieparquía de Lviv. En 1709 foi nomeado vigairo xeral do arcebispo Hunanian.

O 22 de maio de 1713 foi nomeado arcebispo coadxutor de Lviv e titular de *Himeria*, mais descoñécese cando foi ordenado bispo. En 1715, logo da morte do seu predecesor, sucedeuno como arcebispo de Lviv. O papa Clemente XI impúxolle o palio en 1716, e en 1719 nomeouno asistente ó trono papal.

O arcebispo levou a cabo unha visita xeral ós territorios da arquidiocese en Polonia en 1717, e ós de Moldova en 1729. Na última década do seu pontificado reconstruíu o colexio dos teatinos e a catedral de Lviv, danados por un incendio.

Finou no cargo o 22 de decembro de 1751, e está enterrado na catedral armenia de Lviv.

## Notas
Arquidiocese católica latina de Madrid

A **arquidiocese de Madrid** (en ) é unha sé metropolitana da Igrexa Católica Latina. En 2004 contaba con 3&nbsp;359&nbsp;000 bautizados sobre unha poboación total de 3&nbsp;746&nbsp;000 habitantes. O seu arcebispo dende 2014 é Carlos Osoro Sierra.

## Territorio 
A arquidiocese abrangue parte da Comunidade de Madrid. A sé arcebispal é a cidade de Madrid, onde está a Catedral da Almudena. O territorio está organizado en 476 parroquias.

## Historia 
O 7 de marzo de 1885 foi erixida a **diocese de Madrid e Alcalá de Henares**, en territorios da arquidiocese de Toledo. No mesmo ano foi creado o seminario diocesano, baixo a advocación de san Boaventura.

O 25 de marzo de 1964 foi elevada ao rango de arquidiocese coa bula *Romanorum Pontificum* do papa Paulo VI, e mudou o seu nome polo de **arquidiocese de Madrid**.

O 23 de xullo de 1991, coa bula *Cum Venerabilis Frater* do papa Xoán Paulo II, cedeu parte dos seus territorios para erixir as dioceses de Alcalá de Henares e de Xetafe, e ao mesmo tempo foi elevada ao rango de sé metropolitana.

## Episcopoloxio 
;Bispos de Madrid e Alcalá de Henares
* Narciso Martínez Izquierdo (27 de marzo de 1884 - 19 de abril de 1886, finado)
* Ciriaco María Sancha y Hervás (10 de xuño de 1886 - 11 de xullo de 1892, nomeado arcebispo de Valencia)
* José María Cos y Macho (11 de xullo de 1892 - 18 de abril de 1901, nomeado arcebispo de Valladolid)
* Victoriano Guisasola y Menéndez (16 de decembro de 1901 - 14 de decembro de 1905, nomeado arcebispo de Valencia)
* José María Salvador y Barrera (14 de decembro de 1905 - 4 de decembro de 1916, nomeado arcebispo de Valencia)
* Prudencio Melo y Alcalde (4 de decembro de 1916 - 14 de decembro de 1922, nomeado arcebispo de Valencia)
* Leopoldo Eijo Garay (14 de decembro de 1922 - 31 de agosto de 1963, finado)

;Arcebispos de Madrid
* Casimiro Morcillo González (27 de marzo de 1964 - 30 de maio de 1971, finado)
* Vicente Enrique y Tarancón (3 de decembro de 1971 - 12 de abril de 1983, retirado)

;Arcebispos Metropolitanos de Madrid
* Ángel Suquía Goicoechea (12 de abril de 1983 - 28 de xullo de 1994, retirado)
* Antonio María Rouco Varela (28 de xullo de 1994 - 28 de agosto de 2014, retirado)
* Carlos Osoro Sierra (28 de agosto de 2014 - 12 de xuño de 2023, retirado)
* José Cobo Cano (nomeado o 12 de xuño de 2023)

## Véxase tamén 
### Ligazóns externas 
* Páxina web oficial 
* Perfil en Catholic-Hierarchy.org 
* Perfil en GCatholic.org
Debagoiena

**Debagoiena** (*Alto Deba* en galego) é unha comarca do interior de Guipúscoa, en Euskadi. Atópase no extremo suroeste da provincia, no límite con Biscaia e Áraba, e ocupa a parte alta da conca do río Deba.

Limita polo norte coa comarca de Debabarrena, polo leste coa de Urola Garaia, polo sur coa cuadrilla arabesa de Zuia e polo oeste coa comarca biscaíña de Durangaldea.

É unha comarca fortemente industrializada e nela ten a súa sede central o movemento cooperativista vasco. Atópase a sede central de Mondragón Corporación Cooperativa, da Euskadiko Kutxa, da Universidade de Mondragón, así como de moitas empresas do grupo con Fagor á cabeza.

## Concellos 
## Véxase tamén 
### Ligazóns externas 
*Mancomunidade de Debagoiena
Roberto Ferruzzi

**Roberto Ferruzzi**, nado en Šibenik o 16 de decembro de 1853 e finado en Venecia o 16 de febreiro de 1934, foi un pintor italiano.

## Biografía 
Ferruzzi naceu en Šibenik, na Dalmacia, en 1853 de pais italianos. Con catro anos, trasladouse a Venecia, onde deu comezo aos seus estudos. Volveu para a Dalmacia coa súa familia onde viviu ata os 14 anos. Logo, trasladouse a Luvigliano, unha fracción de Torreglia, onde creou as súas mellores obras, incluíndo a famosa *Madonnina*.
 
Morreu en 1934, sendo enterrado cerca da súa esposa, Ester Sorgato, e da súa filla Mariska, no pequeno cemiterio de Luvigliano.

### La Madonnina 
É coñecido pola súa pintura *La Madonnina* (A Virxeciña), realmente unha representación da maternidade coa que venceu a segunda *Bienal de Venecia*, en 1897. Grazas á súa dozura, a pintura foi rebautizada como *Madonnina*. É tamén coñecida como *Madonna*, *Madonna co Neno*, *Nosa Señora do Repouso*, *Nosa Señora do Camiño* , *Nosa Señora da Tenrura*, *Madonnella* e *Zingarella* (Xitaniña).

## Notas 
## Véxase tamén 
### Ligazóns externas 
* Artigo sobre *La Madonnina* con foto
Significant Other

***Significant Other*** é o segundo álbum da banda estadounidense de nu metal Limp Bizkit, publicado o 22 de xuño de 1999 a través de Flip/Interscope Records. No disco o grupo expande o seu son con respecto ao seu primeiro traballo, *Three Dollar Bill, Yall*, incorporando máis influencias rock e hip hop. *Significant Other* foi coporoducido por Terry Date e Limp Bizkit. O disco tivo controversia debido á actuación do grupo en Woodstock 1999, no cal estoupou a violencia durante a canción "Break Stuff". Porén, a controversia non afectou ao éxito do álbum, xa que *Significant Other* tivo boas vendas, chegando ao número 1 da lista *Billboard 200*. A recepción da crítica foi favorable, destacando o son único do traballo e a interpretación da banda, factores que consideraron unha mellora con respecto ao seu disco de estrea.

## Listaxe de cancións
Rickettsia typhi

**Rickettsia typhi** é unha especie de bacterias do xénero *Rickettsia*, que é o axente causante do tifo murino, transmitida por pulgas *Xenopsylla cheopis* das ratas.

O seu xenoma foi secuenciado e é similar ao de *Rickettsia prowazekii*, causante do tifo exantemático.

## Notas
Ricardo Macarrón Piudo

**Ricardo Macarrón Piudo**, nado en Vitoria en 1884 e finado en 1973, foi un arquitecto, militar e político español.

## Traxectoria 
Fillo de Urbano Macarrón e Juana Piudo. Estudou na Academia de Infantaría. Como primeiro tenente de Infantaría, ingresou na Garda civil en 1909. Desenvolveu en paralelo a súa carreira militar dentro da Garda Civil coa de arquitecto. Como técnico do Ministerio da Gobernación estivo ligado á Dirección Xeral de Seguridade e á de Beneficencia Xeral. En 1936 era tenente coronel da Garda Civil e xefe da Comandancia de Pontevedra. Foi nomeado delegado de orde pública en Vigo polo gobernador Gonzalo Acosta Pan o 17 de xullo de 1936.

Logo do golpe de Estado do 18 de xullo de 1936 foi nomeado delegado de Orde pública de Pontevedra e gobernador civil en agosto. Cesou no cargo a finais de marzo de 1937 para ser destinado a Guipúscoa. Pasou á situación de dispoñíbel gobernativo en xuño. Foi dado de baixa por desafecto ao Movimiento Nacional en setembro de 1937. Despois pasou ao Servizo de Recuperación do Patrimonio Artístico Nacional. Nos anos corenta traballou como arquitecto.

As súas obras máis coñecidas como arquitecto son o Centro de Saúde Sandoval (1928) e o Colegio del Santo Ángel para orfos da Policía Nacional en Carabanchel (1928-1936).

## Vida persoal 
Casou con Carolina Cenzano Godoy en 1910.

## Notas 
## Véxase tamén 
### Ligazóns externas 
* Ricardo Macarrón Piudo.
Bidasoaldea

**Bidasoaldea** ou **Bidasoa Beherea** (*Baixo Bidasoa* en galego) é unha comarca de Guipúscoa, en Euskadi. Atópase no extremo nordés da provincia, no límite con Francia, e ocupa a parte baixa da conca do río Bidasoa.

É a comarca máis pequena de Guipúscoa e está formada por dous concellos: Hondarribia e Irún. Limita polo norte co mar Cantábrico, polo oeste coa comarca de Donostialdea, polo sur coa comarca de Bortziriak (Navarra) e polo leste cos concellos de Biriatou e Hendaia (Francia).

Xeograficamente correspóndese coa marxe esquerda do curso baixo do río Bidasoa e coa ribeira esquerda da Baía de Txingudi na que desemboca o río. A historia e indosincrasia da comarca está marcada pola súa condición fronteiriza entre España e Francia (antigamente entre Castela, Navarra e Francia). Xuntamente coa localidade francesa de Hendaia forma a comarca de Bidasoa-Txingudi.

## Concellos 
## Véxase tamén
Eparquía católica ucraína de París

A **eparquía de San Vladimiro Magno de París**, ou simplemente **eparquía de París**, é unha diocese da Igrexa Católica Bizantina Ucraína inmediatamente suxeita ao Arcebispo Maior de Kíiv-Galicia. En 2012 tiña arredor de 25.400 bautizados. O seu bispo actual é, dende 2012, Borys Gudziak.

## Territorio 
A eparquía ten xurisdición sobre todos os fieis da Igrexa Católica Bizantina Ucraína en Francia, Bélxica, Luxemburgo, os Países Baixos e Suíza.

A sé episcopal é a cidade de París, onde está a catedral de San Vladimiro. O territorio está organizado en 16 parroquias.

## Historia 
O 22 de xullo de 1960, coa bula *Aeterni Pastoris*, o papa Xoán XXIII erixiu o exarcado apostólico para os fieis ucraínos residentes en Francia, co nome de **exarcado apostólico de Francia**, inicialmente sufragáneo da arquidiocese metropolitana de París.

O 19 de xaneiro de 2013 o exarcado foi elevado ao rango de eparquía e tomou no nome actual, pola bula *Qui in beati* do papa Bieito XVI.

## Episcopoloxio 
;Exarcas apostólicos de Francia
* Volodymyr Malanchuk (22 de xullo de 1960 - 27 de novembro de 1982, retirado)
* Mykhail Hrynchyshyn (27 de novembro de 1982 - 21 de xullo de 2012, retirado)
* Borys Gudziak (21 de xullo de 2012 - 19 de xaneiro de 2013, elevación da sé)
;Bispos de San Vladimiro Magno de París
* Borys Gudziak (19 de xaneiro de 2013 - 18 de febreiro de 2019, nomeado arcebispo de Filadelfia)
***Sé vacante, administrador apostólico Hlib Lonchyna*

## Véxase tamén 
### Ligazóns externas 
* Perfil en Catholic-Hierarchy.org
* Perfil en GCatholic.org
Pam Ferris

**Pam Ferris**, nada en Hannover o 11 de maio de 1948, é unha actriz galesa. É coñecida por interpretar o papel de Ma Larkin na serie de televisión *The Darling Buds of May*, e a Laura Thyme en *Rosemary & Thyme*, así como outros papeis en filmes como *Matilda* e *Harry Potter e o preso de Azkaban*.

## Traballos 
### Televisión 
### Cinema 
## Notas 
## Véxase tamén 
### Ligazóns externas 
*
Os fenómenos

***Os fenómenos*** é un filme galego dirixido por Alfonso Zarauza que se estreou no 2014. Está protagonizada por Lola Dueñas que interpreta a Neneta, Luís Tosar como Lobo, e Juan Carlos Vellido como Furón.

## Sinopse 
Unha muller que vive dende hai tres anos nunha furgoneta aparcada na costa de Almería, ve como a súa parella desaparece xusto o día en que ía comezar a traballar. Por este motivo, regresa co seu bebé na súa vila natal, Ferrol. Ó principio ten moitas dificultades para atopar traballo, pero acaba conseguindo un posto de peón de albanel. Superada con coraxe a dureza do oficio, o seu equipo de traballo empeza a destacar entre os demais pola súa capacidade de traballo.

## Personaxes 
* Lola Dueñas como Neneta
* Luís Tosar como Lobo
* Juan Carlos Vellido como Furón
* Xulio Abonjo
* Miguel de Lira como Balboa
* Antonio Durán "Morris" como Benito
* Alfonso Agra como Barreiro
* Gonzalo Uriarte como Avelino
* Xosé Antonio Touriñán
* Ledicia Sola como Nina
* Federico Pérez
* Patricia Vázquez

## Galardóns e nomeamentos 
### Premios Mestre Mateo 
### Festival de Málaga de Cine Español 
### Festival Internacional de Cine Mediterráneo de Tetuán 
## Véxase tamén 
### Ligazóns externas 
* Páxina oficial do filme
*
Variety

***Variety*** é unha revista estadounidense de entretemento e tendencias propiedade de Penske Media Corporation. Foi fundada por Sime Silverman en Nova York en 1905 como un semanario; en 1933 engadiu ***Daily Variety***, baseado nos Ánxeles, para cubrir a industria do cine; e en 1998 lanzou ***Daily Variety Gotham***, baseado en Nova York. **Variety.com** é unha páxina de novas de pago, con críticas, arquivos, resultados de recadación, base de datos de acreditacións, e calendario de producións e estreas. O seu contido remóntase a 1914. A derradeira edición impresa saíu o 19 de marzo de 2013.
Šibenik

**Šibenik** (ital. **Sebenico**) é unha cidade croata na costa do mar Adriático. Ten unha poboación de 46.372 habitantes (2011). É capital do condado do mesmo nome.

## Cidades irmandadas 
A cidade de Šibenik está irmandada coas seguintes cidades:

*  Civitanova Marche.
*  San Benedetto del Tronto.

## Notas 
## Véxase tamén 
### Bibliografía 
* Dario Alberi, *Dalmazia, storia, arte, cultura*, Lint Editoriale Trieste, ISBN 978-88-8190-244-6
### Ligazóns externas 
* Páxina oficial de Šibenik 
* O port de Šibenik
Bothriechis schlegelii

A ***Bothriechis schlegelii*** é unha especie velenosa de serpe que vive en América Central e en América do Sur. Pequena e arborícola, esta serpe caracterízase pola súa ampla variedade de cores, así como polas protuberancias enriba dos ollos. É a especie máis común do xénero *Bothriechis*. O nome científico *schlegelii* honra ó ornitoloxista alemán Hermann Schlegel. Non existe ningunha subespecie recoñecida.

## Notas 
## Véxase tamén 
### Ligazóns externas 
* Ficha en Reptile-database
Febre tifoide

::*Non confundir co tifo producido por *Rickettsia*.*
A **febre tifoide** ou **febre entérica** é unha doenza infecciosa producida por bacterias do xénero *Salmonella* do serovar *Salmonella enterica* subsp. *enterica* serovar Typhi (antes *Salmonella typhi* ou bacilo de Eberth). Moi similar á febre tifoide é a febre paratifoide (ambas poden denominarse febre entérica) causada por *Salmonella enterica* subsp. *enterica* serovar Paratyphi *A*, *B* ou *C* (antes *Salmonella paratyphi*). O reservorio da febre tifoide é o ser humano, e o mecanismo de contaxio é a vía fecal-oral, a través da inxestión de auga e alimentos contaminados con dexeccións. Non se debe confundir co tifo producido por bacterias *Rickettsia* e transmitido por piollos e outros artrópodos.

A bacteria entra no corpo por vía dixestiva e chega ao intestino, pasando finalmente ao sangue, causando unha fase de bacteremia cara á primeira semana da doenza; posteriormente localízase en diversos órganos e produce fenómenos inflamatorios e necróticos, debidos á liberación de endotoxinas. Finalmente, as salmonelas expúlsanse ao exterior polas feces. A bacteria causante pode espallarse en condicións de malos hábitros hixiénicos e malas medidas de salubridade públicas, e ás veces a través de insectos, como as moscas, que se alimentan de feces.

No período de incubación, que dura de 10 a 15 días, aprécianse trastornos do estado xeral, unha fase de bacteremia con febre que aumenta progresivamente ata chegar a 39-40&nbsp;°C e mantense así, cefalea, estupor, roséola no ventre, tumefacción da mucosa nasal, lingua torrada, úlceras no padal e, ás veces, hepatoesplenomegalia e diarrea.

A doenza pode evolucionar ata a súa curación en dúas semanas ou prolongarse con localizacións focais a partir da quinta semana. Se non se somete a un tratamento axeitado poden presentarse complicacións graves, como hemorraxias e perforación intestinal, e choque séptico. Prodúcese un certo grao de inmunidade que, aínda que non protexe fronte ás reinfeccións, cando estas se producen son máis benignas. O estado de portador pode ser transitorio ou crónico.

A aparición desta doenza diminuíu abruptamente no mundo desenvolvido coa xeneralización das medidas de limpeza, potabilización e salubridade públicas e o uso de antibióticos.

## Notas
Ataúlfo

O antropónimo masculino **Ataúlfo** (en gótico **Athal Wolf,** "nobre lobo") pode referirse a:

***Ataúlfo**, rei dos visigodos entre os anos 410 e 415;
***Ataúlfo I**, bispo da diocese de Iria Flavia entre os anos 845 e 855;
***Ataúlfo II**, bispo da diocese de Iria Flavia entre os anos 855 e 877.
El Niño (filme de 2014)

***El Niño*** é un filme español dirixido por Daniel Monzón que se estreou no 2014. Está protagonizado polo debutante Jesús Castro, xunto con Luís Tosar, Sergi López Ayats e Bárbara Lennie.

## Sinopse 
Dous mozos, El Niño e El Compi, queren iniciarse no mundo do narcotráfico no estreito de Xibraltar. Risco, emocións e moitos cartos para quen sexa quen de percorrer esa distancia nunha lancha cargada de droga. Jesús e Eva son dous axentes da Policía antidroga que levan anos tratando de demostrar que a ruta do haxix é unha das principais vías de penetración da cocaína en Europa. O seu obxectivo é o Inglés, o home que move os fíos dende Xibraltar, que é a base de operacións.

## Personaxes 
* Jesús Castro como El Niño
* Luís Tosar como Jesús
* Sergi López Ayats es Vicente
* Saed Chatiby como Halil
* Bárbara Lennie como Eva
* Ian McShane como Inglés
* Eduard Fernández como Sergio
* Mariam Bachir como Amina
* Jesús Carroza como El Compi
* Moussa Maaskri como Rachid

### Premios Mestre Mateo 
Nos Premios Mestre Mateo de 2014, *El Niño* estivo nomeado en 3 categorías, mais non colleitou premio en ningunha delas.

## Véxase tamén 
### Ligazóns externas 
* Páxina oficial do filme
*
George Michael

**Georgios Kyriacos Panayiotou**, nado en Londres o 25 de xuño de 1963 e finado o 25 de decembro de 2016, coñecido profesionalmente como **George Michael**, foi un cantautor e produtor musical inglés. Michael acadou a fama nas décadas de 1980 e 1990 co estilo post-disco dance-pop. Tamén destacou como cantante de blue-eyed soul, malia que as súas cancións pertencen máis ó estilo musical do pop middle-of-the-road.

## Discografía 
### Álbums de estudio 
**Faith* (1987)
**Listen Without Prejudice Vol. 1* (1990)
**Older* (1996)
**Songs from the Last Century* (1999)
**Patience* (2004)

### EP 
**Five Live* (1993)

### Recompilatorios e directos 
**Ladies & Gentlemen: The Best of George Michael* (1998)
**Twenty Five* (2006)
**Symphonica* (2014)

## Notas 
## Véxase tamén 
### Ligazóns externas 
*Páxina oficial 
*
Carlos Osoro

**Carlos Osoro Sierra**, nado en Castañeda o 16 de maio de 1945, é un eclesiástico católico latino, arcebispo de Madrid dende 2014.

## Traxectoria 
Carlos Osoro Sierra naceu o 16 de maio de 1945 en Castañeda, concello da provincia de Santander (hoxe Cantabria). Logo de estudar Maxisterio na Escola Normal e de exercer de mestre por un ano, entrou no seminario para vocacións adultas en Salamanca, e licenciuse en Filosofía e Teoloxía pola Universidade Pontificia de Salamanca. O 29 de xullo de 1973 foi ordenado sacerdote da diocese de Santander polo seu bispo, Juan Antonio del Val Gallo.

O 27 de decembro de 1996 o papa Xoán Paulo II nomeouno bispo de Ourense. Recibiu a ordenación episcopal o 22 de febreiro de 1997, de mans do nuncio Lajos Kada, e tivo como co-consagradores principais ao arcebispo metropolitano de Santiago de Compostela, Julián Barrio, e ao bispo de Tui-Vigo, Xosé Diéguez Reboredo.

O 7 de xaneiro de 2002, Xoán Paulo II trasladouno á arquidiocese metropolitana de Oviedo.

O 8 de xaneiro de 2009 o papa Bieito XVI nomeouno arcebispo metropolitano de Valencia.

O 28 de agosto de 2014 o papa Francisco trasladouno á arquidiocese metropolitana de Madrid.

## Notas
Meddle

***Meddle*** e o nome do sexto álbum de estudio da banda británica de música rock Pink Floyd, editado en 1971. Foi gravado en varios estudos de Londres, entre os que se encontraban os Abbey Road Studios. Sen ter unha idea da dirección que querían que tomase o álbum, a banda creou unha serie de experimentos sonoros que posteriormente incluiríanse na pista máis famosa e longa do álbum, *Echoes*, de 23 minutos.

As críticas dos expertos musicais foron xeralmente positivas. O disco converteuse nun éxito en vendas no Reino Unido, aínda que nos Estados Unidos a pouca publicidade por parte da distribuidora fixo que se convertera nun fracaso comercial.

O nome é un xogo de palabras entre *medal* (medalla) e *meddle* (interpoñer). A portada do disco foi deseñada por Storm Thorgerson, aínda que despois do lanzamento este mostrouse insatisfeito, afirmando que era a que menos gustaba de Pink Floyd.

400px|miniatura|centro|Fotografía dos membros da banda, incluída dentro do álbum.
Chimpín

dereita|miniatura|Chimpín.
dereita|miniatura|Chimpín con caixa abatible.
Un **chimpín** é un vehículo deseñado para o transporte de materiais lixeiros empregado principalmente na agricultura e na construción. Tamén recibe o nome de **tractor de caixa abatible** cando permite envorca-lo material transportado mediante o basculamento da caixa onde se atopa aloxado.

## Notas
José García Hernández

**José García Hernández**, nado en Guadalaxara o 19 de marzo de 1915 e finado en data descoñecida, foi un avogado e político español, que foi ministro de Gobernación e vicepresidente español entre o 3 de xaneiro de 1974 e o 12 de decembro de 1975.

## Traxectoria 
Licenciado en Dereito pola Universidade de Madrid. Ingresou no Corpo de Avogados do Estado. Foi presidente da Deputación de Guadalaxara (1941-1946) e Gobernador civil de Lugo (1947-1949) e As Palmas (1949-1951), e despois Director Xeral de Administración Local.

En xaneiro de 1974 foi nomeado Ministro de Gobernación e Vicepresidente do Goberno por Carlos Arias Navarro, que coincidira con el na etapa en que foron Gobernadores Civís.

A súa xestión no Ministerio da Gobernación caracterizouse por un endurecemento do autoritarismo, marcado polas execucións de Salvador Puig Antich e Heinz Chez (1974) e Angel Otaegi Etxeberria, Xosé Humberto Baena Alonso, Ramón García Sanz, José Luis Bravo Solla e Jon Paredes Manot (1975). Estes últimos foron procesados e condenados segundo un decreto-lei antiterrorista publicado polo seu Ministerio que autorizaba a celebración de consellos de guerra sumarísimos contra civís por accións armadas contra o réxime.

Foi cesado en decembro de 1975 cando se constituíu o primeiro goberno da Monarquía e sucedido por Manuel Fraga Iribarne. Conselleiro-delegado do Banco Exterior de España, durante uns meses de 1976 e 1977 ocupoi a presidencia. En 1978 presidiu o consello de administración de Naviera de Canarias S.A.

## Vida persoal 
Casou con Esmeralda Aleixades Thymanakis.

## Notas
## Véxase tamén
### Ligazóns externas
* «ABC SEVILLA (Sevilla) - 04/01/1974, p. 15 - ABC.es Hemeroteca»
* Notas biográficas al ser nombrado ministro
* Notas biográficas
Abraham Rubín

**Abraham Rubín Álvarez**, nado en Ourense en 1978, é un filósofo e músico galego.
## Traxectoria 
Profesor de Filosofía da Universidade de Vigo. Doutor en Filosofía pola UNED. Membro do colectivo Proxecto Derriba.

Como músico formou parte de Lamatumbá e despois de O sonoro maxín, sendo colaborador do compositor galego Marcos Payno.

## Obra
**Pensamento, sociedade e cultura. A relevancia da filosofía na educación* (con Brais González Arribas)*.* Vigo, Universidade de Vigo, Servizo de Publicacións, 2024
**Vivir el acontecimiento. Aproximaciones desde el pensamiento contemporáneo*. Santiago de Compostela, Universidade de Santiago de Compostela, Servizo de Publicacións e Intercambio Científico, 2016
**Corpo—circuítos. Máquinas de subxectivación*. Vigo, Euseino? Editores, 2016
**Acontecemento e desexo. Unha introdución ao pensamento de Gilles Deleuze*, Estaleiro editora, 2016
**El transcurso del acontecimiento. Un enfoque diferencial*. Lima, Universidade Nacional Agraria de la Selva, 2014
**Entre posmodernidade e utopía. Unha introdución ao pensamento de Fredric Jameson*, Estaleiro editora, 2011
**Da revolta italiana á potencia da multitude. Unha introdución ao pensamento de Toni Negri*, Estaleiro editora, 2010

## Discografía
* O sonoro maxín, *A primavera ten que ser nosa*. Rock CD, 2024
* O sonoro maxín, *Sete Dezasete*, Inquedanzas sonoras, 2017
*O sonoro maxín, *A onda sonora (chega do interior)*, Inquedanzas sonoras, 2012
*Marcos Payno, *BSO "Galicia, cruce de miradas" (Filmanova S. L.)*, TVG, 2007
*Marcos Payno, *BSO "Hai que mollarse" (Bren Entertainment S. A.)*, TVG, 2007
*Le Glamour Grotesque, *Dangerous club*, A Regueifa Plataforma, 2006
*Lamatumbá, *Lume (para que saia o sol)*, Falcatruada, 2005
*Lamatumbá, *Ao vivo*, Autoeditado, 2003

## Notas 
## Véxase tamén 
### Ligazóns externas 
* Nota biográfica de Abraham Rubín na Web de Euseino? Editores.
* Entrevista con Abraham Rubín. UNE (Unión de Editoriales Universitarias Españolas), 21/04/17
* Recensión do libro "Vivir el acontecimiento", de Abraham Rubín, por Fernando Pérez-Borbujo Álvarez
* http://proxectoderriba.org Web de Proxecto Derriba
* http://osonoromaxin.com  Web de O sonoro maxín
Fíbula de Lancia

A **Fíbula de Lancia** é unha fíbula -un imperdible de bronce utilizado para xuntar a vestimenta-, realizado por pobos celtiberos na segunda Idade de Ferro, entre os séculos III e II a. C. Forma parte das chamadas "fíbulas de cabalo" de raizame celta. Atopouse na antiga cidade celtibérica de Lancia, no termo municipal de Villasabariego, pertencente á provincia de León.

## Simboloxía 
A fíbula representa un guerreiro montando a cabalo coa cabeza de seu inimigo baixo o fociño da súa montura, segundo o costume que os celtas tiñan de amosar as cabezas dos seus inimigos vencidos, tal como din autores grecolatinos como Diodoro, Estrabón ou Silio Itálico.
 
A súa decoración, a base de círculos concéntricos e punteados deben facer referencia a un deus ou mito solar, xa que a peza está vinculada con outras fíbulas de cabalos con idéntica decoración (estandarte ou báculo de Numancia, Fíbulas celtas de cabalo en Panonia, Galoromanas etc)

## Características 
* Forma: zoomorfa.
* Material: bronce.
* Estilo: segunda idade de ferro, Celtibérico.
* Técnica: Fundición.
* Altura: 7,4 centímetros.
* Lonxitude: 9,2 centímetros.
* Grosor: 0,8 centímetros.

## Conservación 
A peza exponse de forma permanente no Museo Arqueolóxico Nacional de España, en Madrid, co número de inventario 22925.

## Notas 
## Véxase tamén 
### Outros artigos 
* Celtiberos
Ricardo Boán

miniatura|Edificio na rúa de San Nicolao da Coruña, de Ricardo Boán.
**Ricardo Boán Callejas**, nado na Habana o 6 de xullo de 1879 e finado na Coruña o 12 de decembro de 1915, foi un arquitecto de orixe cubana.

## Traxectoria 
Boán naceu na Habana, fillo do capitán de cabalería Ricardo Boán, natural de Guantánamo, e de María Dolores Callejas Becerra, da Habana. A familia tivo que trasladarse a Madrid en 1884 por mor da guerra de independencia cubana. Nesa cidade estudou arquitectura, licenciándose en 1905.

Trasladouse á Coruña, onde foi o introdutor xunto con Antonio López Hernández do modernismo na cidade a partir de 1906. O 7 de decembro de 1906 foi nomeado arquitecto municipal interino de Lugo, posto que ocupou ata o 25 de xuño de 1907.

## Obras 
Entre as súas obras destacan os edificios da rúa de San Nicolao 11-13 e da rúa da Barreira 23-25 e a Casa Solla, en Santo André 100.

## Familia 
Casou con Mercedes Núñez Calderón o 20 de marzo de 1911.
## Galería 

Ficheiro:Edificio da rúa Ferrerías.jpg|Edificio da rúa das Ferrerías (A Coruña)
Ficheiro:Rúa de San Andrés 100.JPG|Casa Solla

## Notas 
## Véxase tamén 
### Bibliografía 
* 
* 
*
Dallas Buyers Club

***Dallas Buyers Club*** é un filme estadounidense dirixido por Jean-Marc Vallée que se estreou no 2013. Foi coescrito por Craig Borten e Melisa Wallack e conta a historia de Ron Woodroof (Matthew McConaughey) un paciente de SIDA de mediados de 1980, momento no cal os tratamentos non estaba investigada e altamente estigmatizada. Como parte dun movemento a prol dun tratamento experimental contra a SIDA, trouxo de contrabando fármacos a Texas para tratar os síntomas, e creo o "Dallas Buyers Club" para facer oposición á Food and Drug Administration (FDA). Dous personaxes fiticios, Dr. Eve Saks (Jennifer Garner), e Rayon (Jared Leto), foron creados a partir de entrevistas con pacientes, activistas e doutores.

## Sinopse 
Baseado na vida real de Ron Woodroof, un cowboy texano drogadicto e mullereiro, ó que en 1986 diagnostican coa SIDA e pronostican un mes de vida. Comezou entón a tomar AZT, o único medicamento dispoñible daquela para loitar contra a enfermidade.

## Personaxes 
* Matthew McConaughey como Ron Woodroof
* Jennifer Garner como Doutora Eve Saks
* Jared Leto como Rayon
* Denis O'Hare como Dr. Sevard
* Steve Zahn como Tucker
* Michael O'Neill como Richard Barkley
* Dallas Roberts como David Wayne
* Griffin Dunne como Doutor Vass
* Kevin Rankin como T. J.
* Bradford Cox como "Sunflower"
* Adam Dunn como camareiro

## Galardóns e nomeamentos 
* 2013: 3 Premios Oscar: Mellor actor (McConaughey), actor secundario (Leto) e maquillaxe.
* 2013: 2 Globos de Ouro: Mellor actor (McConaughey) e actor secundario (Leto).
* 2013: Critics Choice: Mellor actor e actor secundario. Nomeado a mellor filme.
* 2013: Círculo de Críticos de Nova York: Mellor actor secundario (Leto).
* 2013: Premios Gotham: Mellor actor (Matthew McConaughey).
* 2013: Festival de Roma: Sección oficial longametraxes a concurso.
* 2013: National Board of Review (NBR): Top 10 filmes independentes.
* 2013: Independent Spirit Awards: Mellor actor (McConaughey) e actor secundario.
* 2013: Satellite Awards: Mellor actor (McConaughey) e actor secundario (Leto).
* 2013: Sindicato de Guionistas (WGA): Nomeado a mellor guión orixinal.

## Notas 
## Véxase tamén 
### Ligazóns externas 
* Web Oficial 
* 
* Ficha en AllMovie 
* Ficha en BoxOfficeMojo 
* Ficha en Metacritic 
* Ficha en RottenTomatoes
Carpaza macho

A **carpaza macho** ou estevón (***Cistus populifolius***), é unha especie fanerógama pertencente á familia Cistaceae. 
miniatura|250px

## Distribución e hábitat 
Aparece na Península Ibérica e no sur de Francia (Narbona). Abunda en Andalucía, Estremadura e metade sur de Portugal. Aparece tamén en gran parte de Galicia, a cornixa cantábrica e as illas Baleares.

Medra nos mesmo lugares ca esteva (*Cistus ladanifer*) ocupando os lugares máis umbríos (por ser especie menos heliófila) e máis frescos.

## Descrición 
É unha planta do mesmo tamaño ca *Cistus laurifolius*. As súas follas son simples, opostas, longamente pecioladas, estreitadas na punta e acorazonadas na base, de xeito que se poden asemellar ás do lamigueiro (*Populus spp.*). As flores nacen en longos pedúnculos en forma de corimbos e son brancas e moi vistosas polo que, ás veces cultívase coma planta ornamental.

## Taxonomía 
*Cistus populifolius* foi descrita por Carl von Linné e publicado en *Species Plantarum* 1: 523. 1753.
;Etimoloxía:
***Cistus***: nome xenérico que deriva do grego *kisthós* latinizado *cisthos* = nome dado a diversas especies do xénero *Cistus* L. Algúns autores pretenden relacionala, pola forma dos seus froitos, coa verba grega *kístē* = "caixa, cesto".

***populifolius***: epíteto latino que significa " con follas como as do lamigueiro (xénero *Populus*").

;Sinonimia:
* *Cistus cordifolius* Mill. 
* *Cistus latifolius* Sweet 
* *Cistus populifolius* [ß] *marianus* Willk. 
* *Cistus populifolius* [a] *psilocalyx* Willk. 
* *Cistus populifolius* [alfa] *narbonensis* Willk. 
* *Cistus populifolius* [b.] *lasiocalyx* Willk. 
* *Cistus populifolius* f. *marianus* (Willk.) Grosser in Engl. 
* *Cistus populifolius* f. *narbonensis* (Willk.) Grosser in Engl. 
* *Cistus populifolius* subsp. *major* (Dunal) Heywood 
* *Cistus populifolius* L. subsp. *populifolius* L. 
* *Cistus populifolius* var. *celtibericus* Pau 
* *Cistus populifolius* var. *major* Dunal in DC.
* *Cistus populifolius* var. *minor* Dunal in DC. 
* *Cistus populifolius* L.
* *Ledonia populifolia* var. *cordifolia* Spach 
* *Ledonia populifolia* var. *longifolia* Spach 
* *Ledonia populifolia* (L.) Spach 
* *Libanotis populifolius* (L.) Raf.

## Notas 
## Véxase tamén 
### Outros artigos 
* Características das cistáceas
### Ligazóns externas 
* Cistus populifolius en eFlore, L'encyclopédie botanique collaborative
Estrada de Castela (Ferrol)

A **estrada de Castela** é unha vía urbana que comunica a praza de España de Ferrol coa ponte de Xuvia, en Neda, pasando por Narón. A estrada forma parte da AC-862.

## Descrición
miniatura|dereita|Estrada de Castela vista dende o Alto do Castiñeiro, Narón. Ao fondo Ferrol.
A estrada de Castela, proxectada no século XIX, foi ata finais do século XX o principal acceso a Ferrol.

Nos seus máis de sete quilómetros de percorrido urbano, a estrada ten cinco curvas. O tramo máis longo en liña recta, de tres quilómetros, vai dende a praza de España ata o Alto do Castiñeiro, en Narón. Nas súas orixes a estrada chegaba ata as murallas da cidade de Ferrol, onde está a actual praza de España.

En 1904 creouse a empresa Tranvías del Ferrol. A liña do tranvía unía a praza de España e Xuvia pola estrada de Castela. En 1913 inaugurouse o ferrocarril como novo acceso a Ferrol. O outro xeito de chegar a Ferrol eran as lanchas que unían a cidade coa outra banda da ría. Durante o franquismo a estrada pasou a chamarse *Avenida del Generalísimo*, nome que volvería a trocar polo actual xa ben entrada a democracia. Ata os anos 90 Ferrol non tiña estación de autobuses, e a praza de España facía esa función.

A finais dos anos 60 inaugurouse a ponte das Pías, que evitaba ir ata Xuvia, unha volta de máis de 15&nbsp;km. Ata a inauguración a principios dos anos 2000 da autoestrada AP-9, a Estrada de Castela continuou como principal comunicación entre Narón e Ferrol, e o acceso cara ás Pontes. A nova autoestrada permitiu que o tráfico de camións ao porto de Ferrol, Megasa e As Pontes xa non teña que ir pola estrada de Castela. Dende entón pasou a ser unha rúa comercial e residencial.

A estrada ten catro rotondas que ligan con importantes estradas.
*Rotonda de San Xoán: avda. Nicasio Pérez, polígono da Gándara e a autoestrada AP-9.
*Rotonda da Ponte das Cabras: estrada da Trincheira
*Rotonda de Freixeiro: autoestrada AP-9.
*Rotonda do Ponto: autoestrada AP-9.

Os edificios da estrada numéranse, na banda de Ferrol, dende a praza de España ata a Ponte das Cabras, o límite entre os concellos de Ferrol e Narón. En Narón a numeración vai dende a Ponte das Cabras ata Xuvia. Son case 400 números da banda de Ferrol e case 1000 da de Narón.
The B-52's

**The B-52s** (estilizado como '''The B-52's''' antes de 2008) é un grupo musical de música new wave formado en Athens, Xeorxia en 1976. Os membros orixinais eran Fred Schneider (voz, percusión e teclado), Kate Pierson (órgano, baixo e voz), Cindy Wilson (voz, bongos, tambourine e guitarra), Ricky Wilson (guitarra) e Keith Strickland (batería, guitarra e sintetizadores). Despois da morte de Ricky Wilson en 1985, Strickland foi o guitarrista.

Con raíces no new wave e no rock and roll da década de 1960, o grupo abrangueu máis tarde multitude de xéneros, dende o post-punk ó pop rock.

## Discografía 
### Álbums de estudio 
## Notas 
## Véxase tamén 
### Ligazóns externas 
*Páxina oficial
Automated Fibre Placement

O **Automated Fibre Placement** (*Deposición automática de fibra*, en galego) é un proceso de fabricación con materiais compostos usado en diferentes ámbitos da enxeñaría.

## Denominación 
O Automated Fibre Placement (usualmente abreviado como "AFP") refírese tanto ao proceso de fabricación como á máquina laminadora (robot comercial máis cabezal). Tamén pódese atopar coa denominación de *Automatic Fibre Placement* ou *Advanced Fibre Placement*. En tódalas denominacións adóitase mencionar tamén trocando *fibre* por *fiber* (na súa máis usual ortografía norteamericana).

## Historia 
O AFP é unha evolución do Automated Tape Laying, ATL, unha máquina desenvolvida nos anos 60 que permitiu automatizar o laminado de pezas con prepregs, que ata entón eran manuais. Os enxeñeiros pronto se decataron que o ATL funcionaba ben en superficies sinxelas (planas ou de baixa curvatura), mais atopa problemas en superficies complexas (chafráns ou superficies de alta curvatura). Para arranxar estes problemas, engadíronse máis graos de liberdade á máquina e estreitouse o ancho das cintas empregadas, dando lugar a unha máquina de diferentes prestacións á que se chamou Automated Fibre Placement, AFP.

## Proceso de fabricación 
Para laminar a peza requirida, o prepreg deposítase sobre o molde coa axuda dun rodete de compactación, que aplica unha forza sempre normal á superficie laminada. Tras depositarse varias capas de material sobre o molde, a peza debe ser introducida nun autoclave, o cal, aplicando alta presión e temperatura, axuda a curar a resina do prepreg. Finalmente, o molde retírase e a peza fica rematada.

## Características 
Para evitar o torcemento das distintas cintas depositadas, cada unha delas diríxese a través dunhas guías ata uns 30 milímetros antes do contacto co rodete, e aplícaselles, ademais, unha tensión (forza na dirección das cintas que tende a estiralas). Ademais, para incrementa-la adherencia do prepreg, o proceso lévase a cabo con aplicación de calor.

## Notas 
## Véxase tamén 
### Outros artigos 
* Material Composto
* Preimpregnado
* Automated Tape Laying

### Bibliografía 
* The engineering aspects of automated prepreg layup: History, present and future. Lukaszewicz, Ward e Potter.

### Ligazóns externas 
* Información sobre a máquina de AFP  da empresa Coriolis Composites
Today Forever

***Today Forever*** é un EP da banda inglesa de rock alternativo Ride, publicado o 4 de marzo de 1991 a través do selo Creation Records.

As primeiras tres cancións tamén aparecen no sinxelo estadounidense de "Vapour Trail". Os catro temas do EP engadíronse ao álbum *Nowhere* como cancións extra na súa reedición en 2001, e tamén na do 20 aniversario en 2011.

## Listaxe de cancións
Freedom (álbum)

***Freedom*** é o décimo oitavo álbum do músico canadense de rock Neil Young, publicado o 2 de outubro de 1989 a través do selo Reprise Records.

*Freedom* relanzou a carreira de Young tras unha longa década con pouco éxitos. Despois de moitas discusións (e unha demanda), Young deixou Geffen Records en 1988 regresando ao seu selo orixinal, Reprise, con ''This Note's for You*. *Freedom'', porén, sería un álbum exitoso tanto comercialmente como a nivel de crítica.

## Listaxe de cancións
Luísa Merelas

**María Luísa Merelas Gómez**, nada na Coruña en 1958, é unha actriz galega de cinema, teatro e televisión.

## Traxectoria 
É licenciada en arte dramática.

## Traballos 
### Televisión 
* *Terra de Miranda*, 2001- .
* *Matalobos*, 2009-2013; como Carme Torreiro.
* *Concepción Arenal, a visitadora de cárceres*, 2012.
* *Casa Manola*, 2014.
* *Dalia, a modista*, 2017
* *O faro Cruce de camiños* , 2013 - 2016, TVG; como Dona Fina, a avoa de Lucía Peña, e nai de Ánxela
* *Fontealba*, 2016-17, como Lola
* *Juana de Vega, vizcondesa do arado*, 2017
* *Fariña*, 2018, Antena 3; como Amalia, muller de Manuel Charlín.
* Néboa, 2020, como Dona Amparo
* *O faro* o reencontro, 2023, TVG; como Dona Fina, avoa de Lucía Peña e nai de Ánxela

### Cinema 
* *Entre bateas*, 2002.
* *Os luns ó sol*, 2002.
* *A promesa*, 2004.
* *O ano da carracha *, 2004.
* *Heroína*, 2005.
* *Siete mesas de billar francés *, 2007.
* *Abrígate*, 2008.
* *Doentes*, 2011.
* *Lobos sucios*, 2015.
* *María (y dos demás)*, 2017, como Rosario
* *Elisa e Marcela*, 2019, como monxa
* *Quen a ferro mata*, 2019, como Claudia
* *Postre* (curta), 2020, como Sara
* *Live is Life*, 2021, como Señora María
* *Tres*, 2021, como Marta
* *As bestas*, 2022
* *As Neves*, 2024, como a avoa

## Galardóns e nomeamentos 
Gañou, no teatro, o premio Maruxa Villanueva 2007, o Premio María Casares á mellor actriz protagonista 2007 e o Premio María Casares á mellor actriz secundaria 2013.

En 2023 O FICBueu outorgoulle o Premio Cinema Galego "polo seu compromiso coas producións e a cultura galega".

### Premios Mestre Mateo 
## Notas 
## Véxase tamén 
### Bibliografía 
* 
### Ligazóns externas 
* O soportal do audiovisual galego
Strays

***Strays*** é o cuarto álbum da banda estadounidense de rock alternativo Jane's Addiction, publicado o 22 de xullo de 2003 a través do selo Capitol Records. Editado 13 nos despois do *Ritual de lo Habitual* (1990), o disco marca o espazo de tempo máis longo entre álbums do grupo, aínda que gravou e lanzou un feixe de novas cancións 6 anos antes no recompilatorio *Kettle Whistle* (1997). *Strays* é o primeiro traballo do grupo en contar co baixista Chris Chaney. En canto á decisión de gravar un novo álbum de estudio despois de tanto tempo en hiato, o batería Stephen Perkins afirmou que a banda xa realizara dúas xiras de reunión interpretando material vello e que estaban listos para "un novo desafío".

## Listaxe de cancións 
Temas por Farrell/Navarro/Perkins/Ezrin/Chaney agás onde se indique.
# "True Nature" – 3:49 (Perry Farrell/Dave Navarro/Stephen Perkins/Bob Ezrin/Martyn LeNoble)
# "Strays" – 4:32 (Farrell/Navarro/Perkins/Ezrin/Aaron Embry/David J)
# "Just Because" – 3:51
# "Price I Pay" – 5:27
# "The Riches" – 5:44 (Farrell/Navarro/Perkins/Ezrin/Embry/LeNoble)
# "Superhero" – 3:58 (Farrell/Navarro/Perkins/Ezrin/Embry)
# "Wrong Girl" – 4:32 
# "Everybody's Friend" – 3:18 (Farrell/Navarro/Perkins/Ezrin)
# "Suffer Some" – 4:14 (Farrell/Navarro/Perkins/LeNoble/Ezrin)
# "Hypersonic" – 3:32 (Farrell/Navarro/Perkins/Ezrin/LeNoble)
# "To Match the Sun" – 5:25 (Farrell/Navarro/Perkins/Ezrin/LeNoble)